title: Kantik Sant Eginer Plouziri
text: Kantik da Sant Eginer kanet e Plouziri.
  
  war don « Itron Varia Rumengol »
  
  Eus Iwerzhon 'oa genidik
  ar Sant a zo patron Logig,
  e dud, rouanez ha roue,
  e savas mat e gras Doue.
  Diskan :
  Sant Eginer, Patron karet,
  evel hon tadoù, ni ho ped. 
  Grit ma vezimp gwir gristenien, 
  ma raimp hon dever da viken
  
  Kelennet mat gant sant Padrig,
  Eginer  'zeu d’an Arvorig,
  da vevan paour 'n ur manati,
  d’ober pinijenn, da bediñ.
  Diskan
  
  Gwelet ganto e vuhez vat,
  ar venec’h e anvas abad,
  met prest goude ez eas en-dro
  da breurgristenañ tud e vro.
  Diskan
  
  Siwazh ar Saozon digernez
  a laz ar Sant deuet en o zouez,
  evel-se ‘tastum Eginer
  o vervel, palmez ar merzher.
  Diskan
  
  Kantikoù brezhonek